Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 813/11/8811	Trebišov, 17.1.2012
EEČ : 2-69-11-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
Podľa § 216 ods. 1 Tr. poriadku trestné stíhanie proti obv. ml. XXXXX, stíhanému za   prečin   krádeže podľa § 212 ods. 2 písm. f  Tr. zákona, ktorého sa dopustil tak, že dňa 07.09.2011 v popoludňajších hodinách došiel na XXXXX v Sečovciach k zadnej časti firmy XXXXX, kde vošiel do areálu cez dieru v oplotení a odtiaľ odcudzil 2 ks kovových tyčí o dĺžke po 2,4 m a priemere po 0,5 cm, čím pre firmu XXXXX, XXXXX spôsobil škodu odcudzením vecí vo výške 6,- €, pričom lustráciou bolo zistené, že Obvodným oddelením PZ v Sečovciach mu bola dňa 11.05.2011 blokom na pokutu nezaplatenú na mieste, ev. č. bloku AB 123821 uložená pokuta vo výške 16,- € za spáchanie priestupku proti majetku podľa § 50 ods. 1 Zák. č. 372/1990 Zb. o priestupkoch v znení neskorších predpisov, ktorého sa dopustil dňa 11.05.2011.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením policajného orgánu OO PZ Sečovce sp. zn. ORP-1198/SE-TV-2011 zo 06.11.2011 bolo začaté trestné stíhanie a súčasne vznesené obvinenie ml. XXXXX za prečin krádeže podľa § 212 ods. 2 písm. f  Tr. zák. na tom skutkovom základe, ako je uvedené vo výroku tohto uznesenia.

	Obvinený ml. XXXXX v priebehu  skráteného vyšetrovania ku skutku,  ktorý je mu kladený za vinu, sa v plnom rozsahu doznal. Splnomocnený zástupca poškodenej strany, XXXXX si neuplatňuje voči obvinenému uhradiť žiadnu škodu, nakoľko odcudzené veci im boli vrátené, o čom svedčí úradný záznam o vrátení veci. 

	Obvinený ml. XXXXX zároveň  súhlasil s podmienečným zastavením trestného stíhania.

	Súčasne som v zmysle § 216 ods. 2 Tr. por. stanovil skúšobnú dobu ml. XXXXX v trvaní 12 (dvanásť) mesiacov, ktorá začína plynúť právoplatnosťou tohto uznesenia, pričom ak obvinený povedie v priebehu tejto skúšobnej doby riadny život, bude po jej uplynutí rozhodnuté o jeho osvedčení. V opačnom prípade sa bude v trestnom stíhaní pokračovať a to aj počas plynutia skúšobnej doby.

	Z vyššie uvedených dôvodov a vzhľadom na osobu  páchateľa s prihliadnutím na jeho  doterajší život a na okolnosti prípadu považujem rozhodnutie o podmienečnom zastavení trestného stíhania za odôvodnené a pre obvineného ml. XXXXX za dostačujúce.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Róbert Kuka
prokurátor